open-index/open-wikipedia-markdown huggingface dataset:
พาสตา

**พาสตา** () เป็นชื่อเรียกโดยรวมของอาหารจากเส้นของอิตาลี ประกอบด้วยเส้นที่ทำจากแป้งสาลีที่ทำจากข้าวสาลีดูรัมเป็นหลัก ผสมกับ น้ำ, ไข่, เกลือ และ น้ำมันมะกอก จากนั้นจึงนำมารีดเป็นแผ่นและตัดเป็นเส้น ทำให้สุกโดยการต้ม รับประทานกับซอสหลากหลายประเภท ที่มักมีส่วนประกอบหลักคือ น้ำมันมะกอก ผัก เครื่องเทศ และเนยแข็ง เส้นพาสตาเป็นชื่อเรียกโดยรวมของเส้นหลากหลายประเภท

ในสมัยก่อนพาสตานั้นเป็นอาหารที่ชาวอิตาลีทางตอนใต้นิยมรับประทาน ซึ่งนับว่ายากจนกว่าชาวอิตาลีทางตอนเหนือ ซึ่งนิยมรับประทานนมเนย และข้าว

ปัจจุบันมีการผลิตเส้นสำเร็จรูปแบบอบแห้งในลักษณะอุตสาหกรรม ถูกใช้แพร่หลายมากกว่าเส้นแบบสดเนื่องจากสะดวกไม่ต้องใช้เวลาและความชำนาญมากในการจัดเตรียม

## ดูเพิ่ม
* รายชื่อพาสตา

## อ้างอิง

## แหล่งข้อมูลอื่น
* ประเภทของพาสตา เป็นการรวบรวมประวัติและรูปแบบประเภทเส้นต่าง ๆ ของพาสตา


หมวดหมู่:อาหารอิตาลี
หมวดหมู่:อาหารจากเส้น
หมวดหมู่:อาหารเมดิเตอร์เรเนียน
หมวดหมู่:อาหารหลัก
หมวดหมู่:อาหารประจำชาติ
CBL

**CBL** อาจหมายถึง
* การจัดการเรียนการสอนโดยใช้ชุมชนเป็นฐานการเรียนรู้ การจัดการเรียนการสอนโดยใช้ชุมชนเป็นฐานการเรียนรู้
* Computer Based Learning
* Chinese Basketball League ลีกบาสเกตบอลของประเทศจีน
โมนิกา ลูวินสกี

thumb|โมนิกา ลูวินสกี

**โมนิกา ลูวินสกี** () เกิดเมื่อ 23 กรกฎาคม พ.ศ. 2516 เป็นสตรีชาวอเมริกันซึ่งอดีตประธานาธิบดีบิล คลินตัน ได้ยอมรับว่ามี "ความสัมพันธ์ไม่เหมาะสม" (inappropriate relationship) ในช่วงที่ลูวินสกีเป็นนักศึกษาฝึกงานในทำเนียบขาว ระหว่าง พ.ศ. 2538-2539 ซึ่งส่งผลให้มีการเปิดกระบวนการฟ้องให้ขับออกจากตำแหน่งซึ่งบิล คลินตัน โดยรู้จักกันในชื่อ คดีลูวินสกี

ลูวินสกีเกิดในเมืองซานฟรานซิสโก รัฐแคลิฟอร์เนีย จบการศึกษาสาขาจิตวิทยาจาก วิทยาลัยลูวิสแอนด์คลาร์ก ในรัฐออริกอน และย้ายมาอยู่วอชิงตันดีซีในฐานะนักศึกษาฝึกงานของทำเนียบขาว

ช่วงเวลาระหว่างวันที่ 15 พฤศจิกายน พ.ศ. 2538 จนถึง 7 เมษายน พ.ศ. 2539 โมนิกาได้มีความสัมพันธ์ทางเพศกับประธานาธิบดีบิล คลินตัน โดยในภายหลังทั้งเธอและประธานาธิบดีได้ยอมรับว่ามีความสัมพันธ์โดยใช้ปากแต่ไม่ถึงขั้นร่วมเพศ

ลูวินสกีออกจากทำเนียบขาวช่วงเดือนเมษายน 1996 เนื่องจากหัวหน้าของเธอเห็นว่าเธอใกล้ชิดกับคลินตันมากเกินไป แต่เธอยังมีความสัมพันธ์กับเขาอีก 2 ครั้งเมื่อ 28 กุมภาพันธ์ และ 29 มีนาคม พ.ศ. 2540 ในเดือนกันยายน พ.ศ. 2540 อดีตเพื่อนร่วมงานของลูวินสกีชื่อลินดา ทริปป์ (Linda Tripp) ได้บันทึกคำสนทนาทางโทรศัพท์ระหว่างเธอกับลูวินสกีเกี่ยวกับความสัมพันธ์กับคลินตัน เทปม้วนนี้กลายเป็นหลักฐานสำคัญให้กับอัยการอิสระ เคนเนธ สตาร์ ซึ่งขณะนั้นกำลังสืบสวนคดีทุจริตของคลินตันที่รู้จักกันในชื่อ คดีไวต์วอเตอร์ ทำให้อัยการเคนเนธ สตาร์ได้ขยายผลมาสนใจคดีชู้สาวอื่นๆ ของคลินตันในเวลาต่อมา

ในการสอบสวนลูวินสกียอมรับว่ามีความสัมพันธ์ทางเพศด้วยปากกับประธานาธิบดีคลินตันในห้องทำงานรูปไข่ทางปีกตะวันตกของทำเนียบขาว

## อ้างอิง

หมวดหมู่:ชาวอเมริกันเชื้อสายยิว
เสรฐพร กฤดากร ณ อยุธยา

**เสรฐพร กฤดากร ณ อยุธยา** ชื่อเล่น **โจอี้** หรือเป็นที่รู้จักกันในนาม **โจอี้ พาราด็อกซ์** เกิดเมื่อวันที่ 20 กรกฎาคม พ.ศ. 2524 เป็นมือกลองของวง พาราด็อกซ์  ซึ่งเป็นวงดนตรีแนวอินดี้ที่มีชื่อเสียงในประเทศไทย ได้เข้ามาร่วมวงโดยการชักนำของ อิทธิพงศ์ กฤดากร ณ อยุธยา หรือ **ต้า** พาราด็อกซ์ ผู้เป็นญาติ ทำให้โจอี้กลายเป็นสมาชิกที่มีอายุน้อยที่สุดในวงพาราด็อกซ์

## ประวัติ
* **ชื่อจริง :** เสรฐพร กฤดากร ณ อยุธยา
* **ชื่อเล่น :**โจอี้
* **วันเกิด :**  20 กรกฎาคม พ.ศ. 2524
* **ราศี :** ราศีกรกฎ
* **ตำแหน่ง :**  กลอง
* **กรุ๊ปเลือด : ** B
* **น้ำหนัก : ** 68 ก.ก. 
* **สูง : ** 177 cm
* **สีที่ชอบ: ** ขาว ดำ เขียว
* **ความใฝ่ฝัน :**  นักบิน, Machine Design,เปิดโรงแรมบนเกาะไกล ๆ

## การศึกษา
เสรฐพร กฤดากร ณ อยุธยา จบการศึกษาในระดับประถมศึกษาจาก โรงเรียนราชบพิธ(แก้ไขจากโรงเรียนวัดราชบพิธ เนื่องจากเป็นการศึกษาระดับประถม โรงเรียนวัดราชบพิธนั้นเป็นโรงเรียนที่เปิดสอนในระดับมัธยม) และได้เข้าศึกษาที่ โรงเรียนเทคโนโลยีสยาม  สาขาช่างอุตสาหกรรม เทคนิคยานยนต์ และสำเร็จการศึกษาในระดับปริญญาตรี จาก คณะครุศาสตร์อุตสาหกรรม ภาควิชาครุศาสตร์เครื่องกล มหาวิทยาลัยเทคโนโลยีราชมงคลพระนคร (วิทยาเขตพระนครเหนือ)

## การทำงาน
ภายหลังจากที่ได้เข้ามาช่วยงานพาราดอกซ์ในช่วงแรก ก็ได้รับคำชวนจาก อิทธิพงศ์ กฤดากร ณ อยุธยา หรือ ต้า พาราด็อกซ์ ผู้เป็นญาติ ให้เข้ามาร่วมวงอย่างเป็นทางการก่อนที่จะเข้ามาอยู่ในสังกัดจีนี่ เรคคอร์ดส และออกอัลบัม Summer ในปีพ.ศ. 2543

ปัจจุบันเปิดกิจการร้านโทรศัพท์เคลื่อนที่เป็นของตัวเอง นอกเหนือจากการเล่นดนตรี

## ผลงาน
### อัลบั้มใต้ดิน
* แค้นผีนรก (พ.ศ. 2543)
### อัลบั้มสตูดิโอ
* Summer (พ.ศ. 2543)
* On The Rainbow (พ.ศ. 2545)
* Free Style (พ.ศ. 2546)
* X (Ten Years After) (พ.ศ. 2549)

## ความสนใจ

* **งานอดิเรก :** เล่นเกม ดูสัตว์จตุจักร Skateboard ดูหนัง
* **ของสะสม :** Drum Stick แผ่นSkateboard,เทป Cd Vdo เพลง   หนังผี สารคดีสัตว์
* **แนวเพลง :** Rock Rap Punk Marching Band 
* **วงดนตรี :** System of a down, Green day, Kriss-Kross, Nirvana (Dave Grohl) 
* **ภาพยนตร์ :** สยองขวัญ ตลกหลุดโลก รักโรแมนติก ศุกร์ 13 (ภาค2) Mr. Bean ทุกตอน

## เครื่องดนตรี
* **Drums**
** Sensitone classic ( Alloy Shell )
** PEARL Snare Drum
** Symmetrical Ply (SP) NOBLE & COOLEY Snare Drum
** Die-Cast Replacment Rim [ Black ] 10 Lug
** Codeson รุ่น Royal Custom
** Noble Cooley Custom Drum Set

* **Cymbals** 
** Zildjian Z3  Rock Crash  18”
** Zildjian Z3  medium crash 19"
** zildjian a custom medium ride  20"
** zildjian a mastersound hi-hat 14"
** zildjian oriental china 20"
** zildjian a splash 8"
   
* **Pedal** 
** Dw 9000 Double Pedal

## อื่น ๆ
* เป็นผู้แต่งเพลง"เกจิ" ซึ่งเป็น Bonus track ในอัลบั้ม X (Ten Years After) โดยใช้นามแฝงว่า Joseph
* เคยอยู่วง Please ก่อนหน้าที่จะเข้ามาร่วมวงพาราด็อกซ์

## อ้างอิง

## แหล่งข้อมูลอื่น
* เสรฐพร กฤดากร ณ อยุธยา 
* Paradox MySpace

หมวดหมู่:นักดนตรีชาวไทย 
หมวดหมู่:ราชสกุลกฤดากร 
หมวดหมู่:ณ อยุธยา
หมวดหมู่:พาราด็อกซ์ 
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:บุคคลจากวิทยาลัยเทคโนโลยีสยาม
อรรถนิติ ดิษฐอำนาจ

ศาสตราจารย์พิเศษ **อรรถนิติ ดิษฐอำนาจ** (เกิด 24 สิงหาคม พ.ศ. 2487) เป็นองคมนตรี อาจารย์พิเศษประจำ คณะนิติศาสตร์ มหาวิทยาลัยธรรมศาสตร์ อดีตประธานศาลฎีกา ประธานสมาคมกฎหมายอาเซียน

## ประวัติ
นายอรรถนิติ ดิษฐอำนาจ เข้าศึกษาชั้นมัธยมศึกษาที่โรงเรียนกรุงเทพคริสเตียนวิทยาลัย​และโรงเรียนเทพศิรินทร์ เมื่อ ปี พ.ศ. 2500 เลขประจำตัว 8526 สำเร็จการศึกษาระดับปริญญาตรี นิติศาสตรบัณฑิต (เกียรตินิยม) จากมหาวิทยาลัยธรรมศาสตร์, เนติบัณฑิตไทย (สอบได้อันดับที่ 3 ของสมัยที่ 18) ปี 2508 และจบปริญญาโทด้านกฎหมาย จาก Harvard Law School ประเทศสหรัฐอเมริกา 

นายอรรถนิติสมรสกับ นางสุดใจ ดิษฐอำนาจ

## การทำงาน
หลังสำเร็จการศึกษาสอบเข้าเป็นผู้ช่วยผู้พิพากษาได้เมื่อวันที่ 25 พ.ค. 2513 โดยระหว่างรับราชการได้เริ่มต้นเป็นผู้พิพากษาประจำศาลจังหวัดภูเขียว (ชัยภูมิ) เมื่อวันที่ 26 พ.ค. 2514 และได้เป็นผู้พิพากษาประจำจังหวัดนครราชสีมา เมื่อปี 2515 และได้เข้ามาเป็นผู้พิพากษาศาลฎีกา เมื่อวันที่ 1 เม.ย. 2517 โดยระหว่างปฏิบัติหน้าที่ได้รับความก้าวหน้าในหน้าที่การงานมาโดยตลอด ซึ่งเมื่อวันที่ 22 ธ.ค. 2520 ได้เป็นผู้ช่วยเลขานุการ รมว.ยุติธรรม และเมื่อวันที่ 2 ต.ค. 2529 ได้ดำรงตำแหน่งเป็นเลขานุการศาลฎีกา กระทั่งปี 2530 ได้เป็นเลขาธิการส่งเสริมงานตุลาการ ซึ่งเป็นงานด้านบริหาร จากนั้นเมื่อเดือน ต.ค. ปี 2535 ก็ได้กลับไปดำรงตำแหน่งเป็นรองอธิบดีผู้พิพากษาศาลแพ่ง และเป็นอธิบดีผู้พิพากษาศาลอาญาธนบุรี ปี 2542 และในเดือน ต.ค. ปีเดียวกัน ได้เป็นอธิบดีผู้พิพากษาศาลแพ่ง กระทั่งเมื่อวันที่ 1 ต.ค. 2544 ได้ขึ้นเป็นประธานศาลอุทธรณ์ ซึ่งขณะนั้นเป็นตำแหน่งสำคัญที่จะได้ถูกเสนอชื่อเป็นประธานศาลฎีกาได้ โดยเมื่อวันที่ 1 ต.ค. 2545 จึงได้ขึ้นดำรงตำแหน่งเป็นประธานศาลฎีกา ประมุขศาลยุติธรรม คนที่ 34 โดย นายอรรถนิติ ดำรงตำแหน่งเป็นประธานศาลฎีกานานถึง 2 ปี โดยเกษียณราชการเมื่ออายุครบ 60 ปี ในวันที่ 30 ก.ย. 2547 

และแม้นว่าจะเกษียณราชการแล้ว นายอรรถนิติ ยังคงปฏิบัติงานด้านกฎหมาย เป็นศาสตราจารย์พิเศษ ประจำคณะนิติศาสตร์ จุฬาลงกรณ์มหาวิทยาลัย และปัจจุบันเป็นประธานสมาคมกฎหมายอาเซียน ตลอดระยะเวลาการปฏิบัติหน้าที่ นายอรรถนิติ ได้รับพระราชทานเครื่องอิสริยาภรณ์หลายลำดับชั้น รวม 10 ลำดับ โดยก่อนเกษียณราชการได้รับเครื่องราชอิสริยาภรณ์ชั้นตติยจุลจอมเกล้าวิเศษ เมื่อวันที่ 5 พ.ย. 2547 นอกจากนั้น ยังได้รับพระบรมราชโองการโปรดเกล้าฯ แต่งตั้งให้เป็นกรรมการกฤษฎีกา ตั้งแต่ พ.ศ. 2543

นายอรรถนิติได้รับพระบรมราชโองการโปรดเกล้า ฯ ให้ดำรงตำแหน่งองคมนตรี เมื่อวันที่ 16 สิงหาคม พ.ศ. 2550

ปัจจุบันดำรงตำแหน่งประธานกรรมการมูลนิธิเพชรรัตน-สุวัทนา

## เครื่องราชอิสริยาภรณ์

## อ้างอิง

หมวดหมู่:องคมนตรีในรัชกาลที่ 9
หมวดหมู่:องคมนตรีในรัชกาลที่ 10
หมวดหมู่:ประธานศาลฎีกาไทย
หมวดหมู่:ข้าราชการฝ่ายตุลาการชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียนเทพศิรินทร์
หมวดหมู่:อาจารย์คณะนิติศาสตร์
หมวดหมู่:ศาสตราจารย์พิเศษ
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
อุลกมณี

thumb|right|ตัวอย่างก้อนอุลกมณีที่พบบนพื้นผิวโลก

**อุลกมณี** มีหลายชื่อที่เรียกหากัน อุกกามณี แก้วข้าว สะเก็ดดาว เหล็กไหลต่างดาว คดปลวก พลอยจันทรคราส หยดน้ำฟ้า (ตามรูปร่างที่ปรากฏ) สะเก็ดดาว หรืออุลกมณี ตรงกับคำว่า "tektite" ในภาษาอังกฤษ โดยมีรากศัพท์มาจากคำว่า Tektos ในภาษากรีก แปลว่า หลอมละลาย อุลกมณีที่พบจะมีเนื้อแก้ว ส่วนใหญ่สีดำทึบคล้ายนิล บางชิ้นมีเนื้อในสีน้ำตาลใส บางชิ้นก็มีเนื้อโปร่งแสงสีเขียว ผิวของอุลกมณีจะเป็นหลุมเล็ก ๆ โดยรอบ รูปลักษณ์สัณฐานของอุลกมณีไม่แน่นอน อาจเป็นก้อนกลม ยาวแบน แท่งกลมยาว คนไทยบางท่านเชื่อว่าสามารถแบ่งอุลกมณี เป็นชนิดต่าง ๆ ตามรูปร่าง เช่น ตัวผู้ (รูปทรงเป็นแท่งคล้ายลึงค์) หรือตัวเมีย (รูปทรงกลม) มนุษย์เรารู้จักอุลกมณีมานานแล้ว โดยเชื่อกันว่าเป็นสะเก็ดดาวจากนอกโลก ที่ตกเข้ามายังพื้นผิวโลก

แต่ปัจจุบัน นักวิทยาศาสตร์ได้ทำการศึกษาและทราบว่าแท้จริงแล้ว อุลกมณี หรือ tektite เป็นทรายที่เกิดบนโลกที่เกิดการหลอมละลายจากความร้อนจากการพุ่งชนของอุกกาบาต ขณะที่ทรายหลอมละลายจะกระเซ็นขึ้นไปบนท้องฟ้า แล้วเกิดการเย็นและแข็งตัวกลางอากาศ ก่อนจะตกกลับคืนสู่พื้นดิน จึงทำให้เกิดรูปร่างหลากหลายแบบ สีของ อุลกมณีจะมีความแตกต่างกันจากการเกิด ว่าเมื่อเกิด มีแร่ธาตุอะไรเข้าไปผสมอยู่ด้วย

## อ้างอิง

* J. Baier: ''Zur Herkunft und Bedeutung der Ries-Auswurfprodukte für den Impakt-Mechanismus'' . - Jber. Mitt. oberrhein. geol. Ver., N. F. 91, 9-29, 2009.
* J. Baier: *Die Auswurfprodukte des Ries-Impakts, Deutschland*, in *Documenta Naturae*, Vol. 162, München, 2007. ISBN 978-3-86544-162-1

## แหล่งข้อมูลอื่น

หมวดหมู่:ธรณีวิทยา
ภาษาริพิวแอเรียน

**ภาษาริพิวแอเรียน** (, ; , ) เป็นภาษาย่อยเยอรมันในกลุ่มเจอร์แมนิกตะวันตก พูดในไรน์แลนด์ ทางตะวันออกของประเทศเบลเยียม

## อ้างอิง

หมวดหมู่:ภาษาเยอรมัน
หมวดหมู่:กลุ่มภาษาเจอร์แมนิกตะวันตก
หมวดหมู่:ภาษาในประเทศเบลเยียม
หมวดหมู่:ภาษาประธาน–กรรม–กริยา
ภาษาอุตซิตา

**ภาษาอุตซิตา** () หรือ **เล็งกอด็อก** () เป็นภาษา (หรือกลุ่มของภาษา) โรมานซ์ที่พูดกันในภาคใต้ของประเทศฝรั่งเศส ประเทศโมนาโก หุบเขาอุตซิตาของประเทศอิตาลี และหุบเขาอารันของประเทศสเปน (บางครั้งเรียกภูมิภาคเหล่านี้โดยรวมว่า "อุตซิตาญอ") นอกจากนี้ยังมีผู้พูดในเทศบาลกวาร์เดียปีเยมอนเตเซ (แคว้นคาลาเบรีย ประเทศอิตาลี) ซึ่งถูกล้อมด้วยดินแดนที่พูดภาษาอื่น บางคนรวมภาษากาตาลาเป็นส่วนหนึ่งของภาษาอุตซิตาเนื่องจากระยะห่างระหว่างภาษานี้กับภาษาถิ่นบางภาษาของภาษาอุตซิตา (เช่นภาษากัสกอญ) มีความใกล้เคียงกับระยะห่างระหว่างภาษาถิ่นต่าง ๆ ของภาษาอุตซิตา ภาษากาตาลาถือเป็นภาษาถิ่นหนึ่งของภาษาอุตซิตาจนกระทั่งสิ้นสุดคริสต์ศตวรรษที่ 19 และปัจจุบันยังคงเป็นภาษาที่ใกล้ชิดกันมากที่สุด

ภาษาอุตซิตาเป็นภาษาราชการของแคว้นกาตาลุญญาที่ซึ่งมีผู้พูดภาษาถิ่นย่อยของภาษากัสกอญที่รู้จักกันในชื่อภาษาอารันในหุบเขาอารัน ตั้งแต่เดือนกันยายน พ.ศ. 2553 สภานิติบัญญัติกาตาลุญญาได้พิจารณาให้ภาษาอุตซิตาถิ่นอารันเป็นภาษาถนัดสำหรับใช้ในหุบเขาดังกล่าวอย่างเป็นทางการ

ตลอดช่วงเวลาในประวัติศาสตร์ ศัพท์ *[[ภาษาถิ่นลีมูแซ็ง|ลีมูแซ็ง]]* (), *[[ภาษาถิ่นล็องก์ด็อก|ล็องก์ด็อก]]* (), *กัสกอญ* () และต่อมา *[[ภาษาถิ่นพรอว็องส์|พรอว็องส์]]* (,  หรือ ) เป็นชื่อพ้องสำหรับใช้เรียกภาษาอุตซิตาทั้งมวล แต่ปัจจุบันเป็นที่เข้าใจกันว่า *พรอว็องส์* คือภาษาอุตซิตาถิ่นที่พูดกันในภูมิภาคพรอว็องส์ทางตะวันออกเฉียงใต้ของประเทศฝรั่งเศส

ภาษาอุตซิตาต่างจากภาษาโรมานซ์อื่นอย่างภาษาฝรั่งเศสหรือภาษาสเปนตรงที่ไม่มีสถานะทางการในประเทศใด ๆ และไม่มีภาษาเขียนมาตรฐานเพียงหนึ่งเดียวที่เรียกว่า "อุตซิตา" แต่มีบรรทัดฐานหลายบรรทัดฐานที่แข่งขันกันในการเขียนภาษานี้ บางบรรทัดฐานได้รับการกำหนดขึ้นเพื่อให้ใช้ได้กับภาษาถิ่นทุกภาษา ในขณะที่บางบรรทัดฐานอิงกับภาษาถิ่นเพียงภาษาใดภาษาหนึ่ง ความพยายามเหล่านี้ถูกบั่นทอนจากการใช้ภาษาอุตซิตาที่ลดลงอย่างรวดเร็วในพื้นที่ส่วนใหญ่ของภาคใต้ของประเทศฝรั่งเศส และจากความแตกต่างอย่างมีนัยสำคัญในด้านสัทวิทยาและวงศัพท์ในบรรดาภาษาถิ่นต่าง ๆ

ความอยู่รอดในระยะยาวของภาษาอุตซิตาเป็นที่น่ากังขาอย่างยิ่ง ตามข้อมูลของ *หนังสือปกแดงว่าด้วยภาษาใกล้สูญ* ของยูเนสโก ภาษาถิ่นหลักสี่ในหกภาษาของภาษาอุตซิตา (พรอว็องส์, โอแวร์ญ, ลีมูแซ็ง และล็องก์ด็อก) อยู่ในภาวะใกล้สูญอย่างรุนแรง (severely endangered) ในขณะที่ภาษาถิ่นหลักอีกสองภาษาที่เหลือ (กัสกอญและวีวาแร-แอลป์) อยู่ในภาวะใกล้สูญอย่างแน่นอน (definitely endangered)

## อ้างอิง


อุตซิตา
อุตซิตา
อุตซิตา
อุตซิตา
ทางยกระดับ

[thumb|right|[ทางยกระดับอุตราภิมุขในกรุงเทพมหานคร ประเทศไทย ]]
[thumb|right|ทางแยกต่างระดับจัดจ์แฮร์รีเพรเกอร์สัน บนฮาร์เบอร์ฟรีเวย์ (I-110) ใน[ลอสแอนเจลิส ]]
**ทางยกระดับ** หรือ **สะพานยกระดับ** () เป็นสะพาน ถนน ทางรถไฟสายหนึ่ง ที่มีโครงสร้างยกระดับจากพื้นดินข้ามถนนหรือทางรถไฟอีกสายหนึ่ง ทั้ง *ทางยกระดับ* และ *ทางลอด* รวมเรียกว่า ทางต่างระดับ

## อ้างอิง

หมวดหมู่:สะพาน
หมวดหมู่:โครงสร้างพื้นฐานทางถนน
จักรวรรดิอินเดีย

**จักรวรรดิอินเดีย** อาจหมายถึง:

* จักรวรรดินันทะ, c. 345 – c. 322 
* จักรวรรดิโมริยะ, c. 322 – c. 185 
* จักรวรรดิศุงคะ, c. 185 – c. 75 
* จักรวรรดิกันวะ, c. 75 – c. 30 
* จักรวรรดิกุษาณะ, c. 30 – c. 230 
* จักรวรรดิสาตวาหนะ, c. 30  – c. 220 
* จักรวรรดิคุปตะ, c. 200 – c. 550 
* จักรวรรดิจาลุกยะ, c. 543 – c. 753 
* จักรวรรดิของหรรษะ, c. 606  – c. 647 
* จักรวรรดิกรโกฏ, c. 724 – c. 760 
* ปัญหาตริปรตี, c. 760 – c. 973 
** จักรวรรดิคุรราช-ปรติหาร
** จักรวรรดิราษฏรกูฏ
** จักรวรรดิปาละ
* จักรวรรดิโจฬะ, c. 848 – c. 1251 
* จักรวรรดิจลุกยะที่สอง, c. 973 – c. 1187 
* รัฐสกุลต่านเดลี, c. 1206 – c. 1526 
** จักรวรรดิมามลุก
** จักรวรรดิขาลจี
** จักรวรรดิตุกลุก
** จักรวรรดิซายยิด
** จักรวรรดิโลดี
* จักรวรรดิปันทยัน, c. 1251 – c. 1323 
* จักรวรรดิวิชัยนคร, c. 1336 – c. 1646 
* จักรวรรดิโมกุล, c. 1526 – c. 1540  / c. 1556 – c. 1857 
* จักรวรรดิสุรี, c. 1540 – c. 1556 
* จักรวรรดิมราฐา, c. 1674 – c. 1818 
* จักรวรรดิซิกข์, c. 1799 – c. 1849 
* จักรวรรดิอินเดีย, c. 1858 – c. 1947 


อินเดีย
อ
อ
ภาษาหมิ่นตะวันออก

**ภาษาหมิ่นตะวันออก** หรือ **ภาษาหมิ่นตง** เป็นภาษาที่ใช้พูดในทางตะวันออกของมณฑลฝูเจี้ยน โดยเฉพาะในฝูโจว สำเนียงฝูโจวเป็นสำเนียงมาตรฐานของภาษาหมิ่นตะวันออก

หมิ่นตะวันออก
นกกาภูเขาปากแดง

**นกกาภูเขาปากแดง** หรือ **นกกาภูเขา** (;  ; ) เป็นนกชนิดหนึ่ง ในวงศ์นกกา (Corvidae)

เป็นนกที่มีรูปร่างเหมือนกับนกกาทั่วไป แต่มีขนาดใหญ่กว่า กับส่วนหัวที่แหลมชี้ขึ้นและปีกที่เป็นรูปสี่เหลี่ยมผืนผ้าและปลายปีกคม หน้าแข้งสีแดงและจะงอยปากสีแดง จะงอยปากเรียวยาวและคม อันเป็นลักษณะเฉพาะที่ใช้ในการอนุกรมวิธาน

ผสมพันธุ์และวางไข่ในช่วงฤดูหนาว บนหน้าผาสูงหรือบริเวณที่เป็นพื้นหญ้า บางครั้งอาจเข้าไปทำรังในอาคารหรือตึกร้างได้ บางครั้งอาจจะกระโดดเหมือนกับกายกรรมลงมาในแนวดิ่งได้

พบกระจายพันธุ์ทั่วไปในทวีปยุโรป, เอเชียเหนือ, เอเชียกลาง และเอเชียตะวันออก เป็นนกที่แพร่ขยายพันธุ์และมีจำนวนประชากรที่มาก

## อ้างอิง

## แหล่งข้อมูลอื่น

หมวดหมู่:วงศ์นกกา
หมวดหมู่:นกที่พบในประเทศปากีสถาน
แผ่นดินไหวในเปรู พ.ศ. 2550

**แผ่นดินไหวที่เปรู พ.ศ. 2550** เกิดขึ้นเมื่อวันพุธที่ 15 สิงหาคม พ.ศ. 2550 เวลาท้องถิ่น 18:40:58 เป็นแผ่นดินไหวครั้งใหญ่ในประเทศเปรู ทวีปอเมริกาใต้ แมกนิจูด 8.0  มีอาฟเตอร์ช็อกตามมาอีกหลายครั้ง แมกนิจูด 5.4-6.3 

## ความเสียหาย
ความเสียหายร้ายแรงที่สุดเกิดขึ้นที่เมืองอิกา เมืองชายฝั่ง ตั้งอยู่ทางใต้ของกรุงลิมา เมืองแห่งนี้มีประชากร 650,000 คน ผู้เสียชีวิตส่วนใหญ่ถูกอาคารถล่มทับ 

## การดำเนินการ
ประธานาธิบดี อลัน การ์เซีย ที่ได้ออกตรวจพื้นที่ประสบภัย ประกาศภาวะฉุกเฉิน และ ได้สั่งให้มีการไว้อาลัยต่อเหยื่อแผ่นดินไหวเป็นเวลา 3 วัน รวมทั้งปิดอาคารสาธารณะต่างๆ ไม่ว่าจะเป็นโรงเรียน ฐานทัพทหาร หรือพิพิธภัณฑ์ เพื่อตรวจสอบความแข็งแรงของตัวอาคาร 

## อ้างอิง

หมวดหมู่:ประเทศเปรู
หมวดหมู่:ภัยธรรมชาติในปี พ.ศ. 2550
หมวดหมู่:แผ่นดินไหวในประเทศเปรู
นกเรเวน

[thumb|250px|[Corvus corax|นกเรเวนธรรมดา (*Corvus corax*)]]

**นกเรเวน** () เป็นชื่อสามัญของนกจำพวกหนึ่ง ในวงศ์นกกา (Corvidae) สกุลกา (*[[นกกา|Corvus]]*) มีขนาดตัวใหญ่กว่านกกา โดยมีความยาวลำตัว 69 เซนติเมตร (22-27 นิ้ว) หนัก 0.69-1.63 กิโลกรัม (1.5-3.6 ปอนด์) มีอายุขัยระหว่าง 10-15 ปี เคยพบนกเรเวนที่มีอายุมากที่สุดที่ได้การบันทึกเอาไว้ มีอายุประมาณ 40 ปี โดยมากแล้วนกเรเวนจะใช้เรียกนกในสกุล *Corvus* ที่มีขนาดใหญ่และพบทางซีกโลกทางเหนือและซีกโลกตะวันตก

นกเรเวนพบได้ในซีกโลกเหนือ ในเขตอบอุ่น ได้แก่ ทวีปอเมริกาเหนือยกเว้นส่วนตะวันออกเฉียงใต้และประเทศที่อยู่ต่ำกว่าเม็กซิโกลงไป เกาะกรีนแลนด์ตอนใต้ ทวีปยุโรปบางส่วนยกเว้นตอนเหนือของเยอรมนี เอเชียตะวันตกเฉียงใต้บริเวณคาบสมุทรอะนาโตเลียและตอนเหนือของคาบสมุทรอาหรับ เอเชียเหนือยกเว้นดินแดนแถบคาบสมุทรไทเมอร์ เอเชียกลาง บางส่วนของเอเชียใต้ ภาคตะวันตกและตะวันตกเฉียงใต้ของประเทศจีน และตอนเหนือของทวีปแอฟริกา

นกเรเวนเป็นสัตว์ที่มีความสามารถในการหาแหล่งอาหารได้ด้วยตนเอง  นกเรเวนเป็นสัตว์กินได้ทั้งพิชและสัตว์ และเป็นสัตว์กินซาก อาหารส่วนใหญ่ของมันได้แก่ เมล็ดพืช ผลไม้โดยเฉพาะตระกูลเบอร์รี่ แมลง อาหารบูดเน่าและซากสัตว์ นกเรเวนใช้ชีวิตร่วมกับสังคมมนุษย์เป็นเวลาหลายพันปี แต่เป็นทางลบก็คือชอบทำลายข้าวของและรบกวนมนุษย์ มีการศึกษาแล้วพบว่านกเรเวนและอีกาจัดได้ว่าเป็นนกที่มีความเฉลียวฉลาดมากจนกล่าวได้ว่าเป็นนกที่มีความเฉลียวฉลาดที่สุดในโลก 

## คลังรูป

File:Towerrabe.png|Common raven
File:Corvus cryptoleucus Arizona 2.jpg|Chihuahuan raven
File:Fan-tailed raven.jpg|Fan-tailed raven
File:Australian Raven Sydney University.jpg|Australian raven
File:Ravaged Raven in Flight.jpg|A raven with a damaged wing. It can still fly with ease.
File:2009-white-necked-raven.jpg|White-necked raven
File:Flickr - don macauley - Corvus crassirostris Cropped.jpg|Thick-billed raven

## ดูเพิ่ม
* นกกา

## อ้างอิง

หมวดหมู่:นกแบ่งตามชื่อสามัญ
เรเวน
โลมาแม่น้ำจีน

**โลมาแม่น้ำจีน** หรือ **โลมาแม่น้ำแยงซี** หรือ **โลมาครีบขาว** (;  หรือ "ไป๋จี้ถุน" , ) เป็นโลมาน้ำจืด อาศัยอยู่ในแม่น้ำแยงซีตอนกลางและตอนล่างของประเทศจีน รวมทั้งแม่น้ำเฉียนถัง (钱塘江, qián táng jiāng) ที่อยู่ใกล้เคียง จัดเป็นโลมาเพียงชนิดเดียวเท่านั้น ที่อยู่ในสกุล *Lipotes*

## ลักษณะ
โลมาแม่น้ำจีน มีลำตัวสีขาว จะงอยปากแคบและยาว ครีบหลังต่ำ ตัวผู้ยาว 2.3 เมตร ตัวเมียยาว 2.5 เมตร น้ำหนักประมาณ 135-230 กิโลกรัม อายุยืนประมาณ 24 ปี

ชาวจีนเรียกโลมาแม่น้ำจีนว่า "เทพธิดาแห่งแม่น้ำแยงซี" (จีนตัวย่อ: 长江女神; จีนตัวเต็ม: 長江女神; พินอิน: Cháng Jiāng nǚshén) 

## การสูญพันธุ์
มีผู้เห็นโลมาแม่น้ำจีนครั้งสุดท้ายเมื่อเดือนกันยายน ปี ค.ศ. 2004 ก่อนหน้านั้นโลมาแม่น้ำจีนตัวผู้ชื่อ "ฉีฉี" (淇淇, qíqí) ที่สถาบันไฮโดรไบโอโลยีแห่งอู่ฮั่น เลี้ยงไว้ตายลงเมื่อเดือนกรกฎาคม ปี ค.ศ. 2002 ซึ่งฉีฉีเป็นโลมาแม่น้ำจีนที่ชาวประมงจับได้โดยบังเอิญในเดือนมกราคม ปี ค.ศ. 1980 มีความพยายามของนักวิทยาศาสตร์แห่งสถาบันแห่งนี้ที่จะผสมพันธุ์กับโลมาแม่น้ำจีนตัวเมียหลายต่อหลายครั้ง แต่ยังไม่ประสบความสำเร็จ จนกระทั่งได้มีการเก็บรักษาเซลล์ของฉีฉีไว้เพื่อที่จะทำการโคลน

และเมื่อปี ค.ศ. 2007 มีนักสำรวจกลุ่มหนึ่งได้ล่องเรือสำรวจโลมาแม่น้ำจีน ไม่ปรากฏพบเจอหรือร่องรอยเลย จึงเชื่อว่าได้สูญพันธุ์เป็นที่เรียบร้อยแล้วจากโลกนี้

## รูปภาพ

ไฟล์:Lipotes vexillifer sketch.png|ภาพด้านข้างลำตัว
ไฟล์:Baiji conservation efforts map.png|แผนที่แสดงถิ่นกระจายพันธุ์แบบชัดเจนลงไป


## ดูเพิ่ม
* การสำรวจโลมาน้ำจืดแยงซี พ.ศ. 2549

## อ้างอิง

## แหล่งข้อมูลอื่น

* เว็บไซต์องค์กรอนุรักษ์โลมาแม่น้ำแยงซีเกียง
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:สัตว์ที่พบในประเทศจีน
หมวดหมู่:โลมาแม่น้ำ
ภาษาเซนายา

**ภาษาเซนายา** เป็นภาษาแอราเมอิกตะวันออกหรือภาษาซีเรียคสมัยใหม่ เป็นภาษาของชาวอัสซีเรียที่มีต้นกำเนิดในซานันดัซ ในเคอร์ดิสถานของอิหร่าน ผู้พูดส่วนใหญ่นับถือศาสนาคริสต์นิกายคาทอลิกคัลเดีย 
## จุดกำเนิด ประวัติศาสตร์และการใช้ในปัจจุบัน
เมืองซานันดัซเป็นบริเวณตะวันออกเฉียงใต้ของบริเวณที่เคยใช้ภาษาแอราเมอิก สำเนียงของภาษาแอราเมอิกใหม่ที่เกิดขึ้นในเมืองนี้ มีสองสำเนียงคือ สำเนียงฮาลัวลาของชาวยิวและสำเนียงเซนายาของชาวคริสต์ ซึ่งแตกต่างกัน เช่น เสียง  θ (th) ของภาษาแอราเมอิกยุคกลาง เป็นเสียง l ในสำเนียงฮาลัวลา และs ในภาษาเซนายา ตัวอย่างเช่น , mîθa, 'ตาย' เป็น mîsa ในภาษาเซนายาและ  mîla ในสำเนียงฮาลัวลา

ผู้พูดภาษานี้ส่วนใหญ่นับถือศาสนาคริสต์นิกายคาทอลิกคัลเดียที่แยกออกมาจากนิกายอัสซีเรียตะวันออกในพุทธศตวรรษที่ 21 และเข้าร่วมในคริสตจักรโรมันคาทอลิก ผุ้พูดภาษานี้ไม่เข้าใจภาษาแอราเมอิกใหม่คัลเดียที่ใช้พูดในอิรัก ปัจจุบัน ชุมชนชาวคริสต์ในซานันดัซเริ่มลดลง ส่วนใหญ่อพยพมาอยู่ที่เตหะราน จนไม่มีผู้พูดภาษาเซนายาเป็นภาษาแม่ในซานันดัซ ภาษาในเตหะรานได้รับอิทธิพลจากภาษาแอราเมอิกใหม่อัสซีเรียสำเนียง อูร์เมซนายา (Urmežnāya)  ชาวคริสต์กลุ่มนี้ใช้ภาษาซีเรียคเป็นภาษาทางศาสนา ภาษาเซนายาเขียนด้วยอักษรซีเรียคแบบ Madnhāyâ ซึ่งเป็นแบบที่ใช้กับภาษาซีเรียคคลาสสิก 

## อ้างอิง
* Heinrichs, Wolfhart (ed.) (1990). Studies in Neo-Aramaic. Scholars Press: Atlanta, Georgia. ISBN 1-55540-430-8. 

ซเนายา
สุภาพสตรีหมายเลขหนึ่งสหรัฐ

**สุภาพสตรีหมายเลขหนึ่งสหรัฐ** () เป็นตำแหน่งอย่างไม่เป็นทางการของผู้ดูแลทำเนียบขาว โดยธรรมเนียมปฏิบัติแล้ว ตำแหน่งนี้จะเป็นของภรรยาของประธานาธิบดีสหรัฐคนปัจจุบัน อย่างไรก็ตามในบางครั้งมีสตรีอื่นที่ไม่ใช่ภรรยาของประธานาธิบดีดำรงตำแหน่งนี้ ในกรณีที่ประธานาธิบดีนั้นยังไม่ได้แต่งงานหรือเป็นหม้าย ซึ่งส่วนใหญ่ผู้ดำรงตำแหน่งจะเป็นญาติหรือเพื่อนผู้หญิงของประธานาธิบดี

ปัจจุบันยังไม่มีประธานาธิบดีที่เป็นสตรี ดังนั้นจึงไม่มีคำเรียกสามีของประธานาธิบดีซึ่งจะเป็นผู้ดูแลทำเนียบขาว แต่ปัจจุบันมีสตรีที่ดำรงตำแหน่งผู้ว่าการรัฐแล้วหลายคน สามีของสตรีเหล่านี้จะถูกเรียกว่า **สุภาพบุรุษหมายเลขหนึ่ง** (First Gentlemen)

สุภาพสตรีหมายเลขหนึ่งคนปัจจุบันคือเมลาเนีย ทรัมป์และมีอดีตสุภาพสตรีหมายเลขหนึ่งที่ยังมีชีวิตอยู่ 4 คน ได้แก่ ฮิลลารี คลินตัน, ลอรา บุช, มิเชลล์ โอบามา และจิล ไบเดิน

## หนังสือ
* สุธีรา อภิญญาเวศพร. (2557, ม.ค.-มิ.ย.). บทบาทสตรีหมายเลขหนึ่งของอเมริกา: เจ้าภาพผู้ดูแลทำเนียบขาวหรือที่ปรึกษาประธานาธิบดี. ''วารสารอักษรศาสตร์ มหาวิทยาลัยศิลปากร'', ''36'' (1), 43-67.

## ดูเพิ่ม
* รายชื่อสุภาพสตรีหมายเลขหนึ่งสหรัฐ
* รายชื่อประธานาธิบดีสหรัฐ
* ประธานาธิบดีสหรัฐ


หมวดหมู่:ประธานาธิบดีสหรัฐ
ผึ้ง

*สำหรับผึ้งในความหมายอื่น ดูที่: [[ผึ้ง (แก้ความกำกวม)|ผึ้ง]]*

**ผึ้ง** จัดอยู่ในประเภทสัตว์ไม่มีกระดูกสันหลัง ไฟลัมอาร์โธรพอด จัดเป็นแมลงชนิดหนึ่งอาศัยรวมกันอยู่เป็นฝูง โดยส่วนใหญ่จะออกหาอาหารเป็นน้ำหวานจากเกสรของดอกไม้ ซึ่งเป็นประโยชน์ต่อพืชในการผสมพันธุ์ ผึ้งทำงานกันเป็นระบบ มีผึ้งนางพญาเป็นหัวหน้าใหญ่

มนุษย์รู้จักผึ้งมานาน 7000 ปีแล้ว  ฟาโรห์เมเนสของอียิปต์โปรดให้ผึ้งเป็นสัญลักษณ์แห่งอาณาจักรของพระองค์ คาดว่าผึ้งมีมากกว่า 30,000 ชนิด ซึ่งมากกว่าสัตว์เลี้ยงลูกด้วยน้ำนม ปลา และสัตว์เลื้อยคลานรวมกันเสียอีก

ลักษณะทั่วไปของผึ้ง แบ่งออกได้เป็น 3 ส่วน คือ
# ส่วนหัว ประกอบด้วยอวัยวะรับความรู้สึกต่าง ๆ ที่สำคัญ คือ
## ตารวม มีอยู่ 2 ตา ประกอบด้วยดวงตาเล็ก ๆ เป็นรูปหกเหลี่ยมหลายพันตา รวมกัน เชื่อมติดต่อกันเป็นแผง ทำให้ผึ้งสามารถมองเห็นสิ่งต่าง ๆ ได้รอบทิศ 
## ตาเดี่ยว อยู่ด้านบนส่วนหัว ระหว่างตารวมสองข้าง เป็นจุดเล็ก ๆ 3 จุด อยู่ ห่างกันเป็นรูปสามเหลี่ยม ซึ่งตาเดี่ยวนี้จะเป็นส่วนที่รับรู้ในเรื่องของความเข้มของแสง ทำให้ผึ้งสามารถแยกสีต่าง ๆ ของสิ่งของที่เห็นได้ ฟริช ดาร์ล ฟอน ได้ทำการศึกษาและพบว่าผึ้งสามารถเห็นสีได้ 4 สี คือ สีม่วง สีฟ้า สีฟ้าปนเขียว และสีเหลือง ส่วนช่วงแสงที่มากกว่า 700 มิลลิไมครอน ผึ้งจะมองเห็นเป็นสีดำ
## หนวด ประกอบข้อต่อและปล้องหนวดขนาดเท่า ๆ กันจำนวน 10 ปล้อง ประกอบเป็นเส้นหนวด ซึ่งจะทำหน้าที่รับความรู้สึกที่ไวมาก 
# ส่วนนอก ประกอบด้วยปล้อง 4 ปล้อง ส่วนด้านล่างของอกปล้องแรกมีขาคู่หน้า อกปล้องกลางมีขาคู่กลางและด้านบนปล้องมีปีกคู่หน้าซึ่งมีขนาดใหญ่หนึ่งคู่ ส่วนล่างอกปล้องที่ 3 มีขาคู่ที่สามซึ่งขาหลังของผึ้งงานนี้จะมีตระกร้อเก็บละอองเกสรดอกไม้ และด้านบนจะมีปีกคู่หลังอยู่หนึ่งคู่ที่เล็กกว่าปีกหน้า
# ส่วนท้อง ส่วนท้องของผึ้งงานและผึ้งนางพญาเราจะเห็นภายนอกเพียง 6 ปล้อง ส่วนปล้องที่ 8-10 จะหุบเข้าไปแทรกตัวรวมกันอยู่ในปล้องที่ 7 ส่วนผึ้งตัวผู้จะเห็น 7 ปล้อง 

## อ้างอิง

## หนังสืออ่านเพิ่ม

* O'clock, Christopher, and ram, Anthony. (1991). *Bees of the World*. Facts on File.
* Michener, Charles D. (2007). *The Bees of the World*, second edition. Baltimore: Johns Hopkins.


หมวดหมู่:สัตว์ขาปล้อง
หมวดหมู่:แมลงที่รับประทานได้
วิปัสสนูปกิเลส

**วิปัสสนูปกิเลส 10** หมายถึง อุปกิเลสแห่งวิปัสสนา เป็นธรรมารมณ์ที่เกิดแก่ผู้ได้วิปัสสนาอ่อน ๆ (ตรุณวิปัสสนา) สภาพน่าชื่นชมแต่ที่แท้เป็นโทษเครื่องเศร้าหมองแห่งวิปัสสนา ทำให้เข้าใจผิดว่าตนบรรลุมรรคผลแล้ว เป็นเหตุขัดขวางไม่ให้ก้าวหน้าต่อไปในวิปัสสนาญาณ มี 10 อย่าง คือ
***โอภาส** หมายถึง แสงสว่าง (ที่ปรากฏเป็นธรรมารมณ์ในใจ)
***[[ญาณ]]** หมายถึง ความหยั่งรู้
***[[ปีติ]]** หมายถึง ความอิ่มใจ
***ปัสสัทธิ** หมายถึง ความสงบเย็น
***สุข** หมายถึง ความสุขสบายใจ
***อธิโมกข์** หมายถึง ความน้อมใจเชื่อ ศรัทธาแก่กล้า ความปลงใจ
***ปัคคาหะ** หมายถึง ความเพียรที่พอดี
***อุปัฏฐาน** หมายถึง สติแก่กล้า สติชัด
***[[อุเบกขา]]** หมายถึง ความมีจิตเป็นกลาง
***นิกันติ** หมายถึง ความพอใจ ติดใจ

เมื่อผู้ปฏิบัติวิปัสสนาสามารถยกเอารูปธรรมและนามธรรมทั้งหลาย ขึ้นมาพิจารณาเป็นหมวด ๆ ตามแนวไตรลักษณ์ที่ละอย่าง ๆ จนเริ่มมองเห็นความเกิดขึ้น และความเสื่อมไปแห่งสังขารทั้งหลาย เกิดเป็นวิปัสสนาญาณอ่อน ๆ (หรือตรุณวิปัสสนา เช่น ในช่วงอุทยัพพยานุปัสสนาญาณ) ในช่วงนี้ก็จะเกิดวิปัสสนูปกิเลสขึ้นมา

วิปัสสนูปกิเลสทั้งสิบนี้ เป็นภาวะที่น่าชื่นชมอย่างยิ่ง และไม่เคยเกิดมี ไม่เคยประสบมาก่อน จึงชวนให้ผู้ปฏิบัติเข้าใจผิด คิดว่าตนบรรลุมรรคผลแล้ว หรือหลงยึดเอาคิดว่าวิปัสสนูปกิเลสนั้นเป็นทางที่ถูก ถ้าหลงไปตามนั้นก็เป็นอันพลาดจากทาง เป็นอันปฏิบัติผิดไป คือพลาดทางวิปัสสนา แล้วก็จะทิ้งกรรมฐานเดิมเสีย นั่งชื่นชมอุปกิเลสของวิปัสสนาอยู่นั่นเอง

แต่ถ้ามีสติสัมปชัญญะแก้ไขได้ ก็จะกำหนดได้ว่าวิปัสสนูปกิเลสนั้นไม่ใช่ทาง รู้เท่าทัน เมื่อมันเกิดขึ้น ก็กำหนดพิจารณาด้วยปัญญาว่า โอภาสนี้ ญาณนี้ ฯลฯ หรือนิกันตินี้ เกิดขึ้นแล้วแก่เรา แต่มันเป็นของไม่เที่ยง เกิดจากปัจจัยปรุงแต่ง จะต้องเสื่อมสิ้นไปเป็นธรรมดา แล้วกำหนดวิปัสสนาญาณที่ดำเนินถูกทาง ซึ่งจะพึงเดินต่อไป

## ผู้ที่ไม่เกิดวิปัสสนูปกิเลส
ในทางพระอภิธรรมและตามคำสอนของพระอรรถกถาจารย์ ผู้ที่จะไม่เกิดวิปัสสนูปกิเลสมี 2 กลุ่มหลัก

# พระสุกขวิปัสสก คือผู้ปฏิบัติที่มีอินทรีย์แก่กล้า (ศรัทธา วิริยะ สติ สมาธิ ปัญญา) มีปัญญาเฉียบคม สามารถพิจารณาเห็นไตรลักษณ์ได้อย่างรวดเร็วเจริญวิปัสสนาโดยตรง โดยไม่ต้องผ่านฌานสมาบัติ มักบรรลุมรรคผลอย่างรวดเร็ว โดยไม่ผ่านประสบการณ์วิปัสสนูปกิเลส
# ผู้ที่ได้รับการแนะนำที่ดีจากครูบาอาจารย์ ได้รับคำสอนที่ถูกต้องเกี่ยวกับวิปัสสนูปกิเลสก่อนการปฏิบัติ เข้าใจว่าสิ่งเหล่านี้เป็นเพียงอุปสรรคที่อาจเกิดขึ้นมีสติและปัญญากำกับการปฏิบัติอย่างต่อเนื่อง ไม่หลงยึดติดกับประสบการณ์พิเศษที่เกิดขึ้น

อย่างไรก็ตาม สำหรับผู้ปฏิบัติทั่วไป การเกิดวิปัสสนูปกิเลสถือเป็นเรื่องปกติ และไม่ใช่อุปสรรคร้ายแรง หากรู้เท่าทันและได้รับคำแนะนำที่ถูกต้อง สิ่งสำคัญคือการมีครูบาอาจารย์ที่เชี่ยวชาญคอยชี้แนะ และการรักษาความเพียรในการปฏิบัติอย่างต่อเนื่อง

## ความยึดถือวิปัสสนูปกิเลส
อุปกิเลสแห่งวิปัสสนานี้มี 10 อย่าง แต่ละอย่างมีความยึดถือได้อย่างละ 3 แบบ (รวมเป็น 30) ได้แก่
***ทิฏฐิคาหะ** หมายถึง ยึดถือด้วยทิฏฐิ เช่น ยึดถืออยู่ว่า "โอภาสเกิดขึ้นแก่เราแล้ว"
***มานคาหะ** หมายถึง ยึดถือด้วยมานะ เช่น ยึดถืออยู่ว่า "โอภาสน่าพึงพอใจจริงหนอ เกิดขึ้นแล้ว"
***ตัณหาคาหะ** หมายถึง ยึดถือด้วยตัณหา เช่น ชื่นชมโอภาสอยู่

## อ้างอิง
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม". 
* พระธรรมปิฎก (ประยุทธ์ ปยุตฺโต). "พุทธธรรม".
* พระพรหมโมลี (วิลาศ ญาณวโร). "วิปัสสนาทีปนี".
* พระพุทธโฆษาจารย์. "คัมภีร์วิสุทธิมรรค".

## ดูเพิ่ม
*วิปัสสนา
*วิปัสสนากรรมฐาน

หมวดหมู่:คำศัพท์ศาสนาพุทธ
จากัวร์ XJ 2008

thumb|250px|จากัวร์ XJ 2008 จากงานมอนทรีออลมอเตอร์โชว์

**จากัวร์ XJ 2008** หรือ **จากัวร์ XJ รุ่นปี 2008** เป็นรถยนต์ยี่ห้อ จากัวร์ มีโครงสร้างตัวถังแบบอะลูมิเนียมโมโนค็อก  ใช้ระบบเกียร์อัตโนมัติ 6 สปีด

## เครื่องยนต์
เครื่องยนต์ที่มีทั้งเบนซินและดีเซล 
* เครื่องยนต์ดีเซลขนาด 2.7 ลิตร V6 เทอร์โบคู่  แรงม้าสูงสุด 204 แรงม้า
* เครื่องยนต์เบนซินขนาด 3.0 ลิตร V6 เบนซิน   แรงม้าสูงสุด 240 แรงม้า
* เครื่องยนต์เบนซิน ขนาด 4.2 ลิตร V8 เบนซิน   แรงม้าสูงสุด 298 แรงม้า
* เครื่องยนต์เบนซิน ขนาด 4.2 ลิตร V8 ซุปเปอร์ชาร์จ   แรงม้าสูงสุด 400 แรงม้า

## อ้างอิง

* http://www.matichon.co.th/matichon/matichon_detail.php?s_tag=01car01180850&day=2007-08-18&sectionid=0124 
* จากัวร์เปิดตัว XJ ใหม่ รวมสุดยอดเทคโนโลยี 

หมวดหมู่:รถจากัวร์
หมวดหมู่:ยานพาหนะที่ได้รับการแนะนำในปี พ.ศ. 2551
อันดับย่อยเม่น

**เม่น** เป็นอันดับย่อยของสัตว์เลี้ยงลูกด้วยนม ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า Hystricomorpha

โดยคำว่า Hystricomorpha นั้นมาจากภาษาละตินคำว่า hystrix หมายถึง "เม่น" และภาษากรีกคำว่า morphē หมายถึง "ลักษณะ"

โดยสัตว์ที่รู้จักกันเป็นอย่างดีของอันดับย่อยนี้ คือ เม่น ซึ่งเป็นสัตว์เลี้ยงลูกด้วยนมขนาดกลางค่อนข้างไปทางใหญ่ ที่มีจุดเด่น คือ ขนบนตัวที่เป็นหนามแหลม ใช้สำหรับป้องกันตัว กระจายพันธุ์ไปในเขตร้อนและเขตอบอุ่นทั่วทั้งโลก คือ ทวีปเอเชีย, แอฟริกา, อเมริกาเหนือและอเมริกาใต้ ซึ่งสามารถแบ่งออกได้อีกเป็น 2 วงศ์

เม่น เป็นสัตว์ที่มีความเชื่อว่าสามารถสะบัดขนเข้าใส่ศัตรูได้แต่ความจริงไม่ได้เป็นเช่นนั้น เมื่อเม่นพบศัตรูจะรีบหันหลังให้แล้ววิ่งหนีไปพร้อมทั้งสั่นขนให้เกิดเสียงดังกราว ๆ เป็นการเตือน ไม่ให้ศัตรูเข้าใกล้ แต่ถ้าศัตรูยังวิ่งไล่อยู่เม่นจะรีบหยุดทันที พร้อมทั้งพองขนให้ตั้งชัน และวิ่งถอยหลังเข้าหา ศัตรูที่วิ่งตามไม่สามารถจะหยุดได้ทันจึงถูกขนเม่นทิ่มตำ ขนเม่นจะหลุดจากตัวเม่นได้ง่ายมาก มักจะติดไปกับสัตว์ที่เข้ามาทำอันตรายเสมอและอาจทำให้ศัตรูตายได้ ในอดีต พรานป่าที่เข้าไปล่าสัตว์มักจะนำสุนัขไปด้วยเพื่อช่วยดมกลิ่นและค้นหาสัตว์ป่าถ้าพบเห็นเม่นมันจะวิ่งไล่ทันที เมื่อเม่นหยุดวิ่ง สุนัขจะวิ่งชนเม่นทันทีจึงมักได้รับบาดเจ็บและมีขนเม่นติดตามตัว เมื่อเจ้าของสุนัขพบเข้าจึงคิดว่าเม่นสะบัดขนเข้าใส่ ทำให้เกิดความเชื่อผิด ๆ ตามกันมา

สำหรับในประเทศไทย พบเม่นได้ 2 ชนิด คือ เม่นใหญ่แผงคอยาว (*Hystrix brachyura*) และเม่นหางพวง (*Atherurus macrourus*) ซึ่งทั้งหมดจัดอยู่ใน วงศ์เม่นโลกเก่า (Hystricidae)

## การจำแนก
สำหรับสัตว์ที่ได้ชื่อว่า เม่น จะมีอยู่ด้วยกัน 2 วงศ์ คือ

*วงศ์เม่นโลกเก่า (Hystricidae) เป็นเม่นขนาดใหญ่ มีหนามแหลม พบในซีกโลกเก่า คือ เอเชียและแอฟริกา มีทั้งหมด 3 สกุล คือ
***[[Atherurus]]*
***[[Hystrix]]*
***[[Trichys]]*

*วงศ์เม่นโลกใหม่ (Erethizontidae) เป็นเม่นที่มีขนาดย่อมลงมา พบในซีกโลกใหม่ คือ อเมริกาเหนือ และอเมริกาใต้ มีทั้งหมด 4 สกุล คือ
***[[Coendou]]*
***[[Sphiggurus]]*
***[[Erethizon]]*
***[[Echinoprocta]]*
***[[Chaetomys]]*

นอกจากนี้แล้ว ยังมีสัตว์ฟันแทะที่อยู่ในวงศ์อื่นอีก ที่ไม่มีหนามแหลมแบบเม่น แต่ก็ถูกจัดอยู่ในวงศ์ย่อยนี้ ได้แก่

*วงศ์หนูเคน (Thryonomyidae)
*วงศ์หนูดาสซี่ (Petromuridae) 
*วงศ์หนูตุ่นแอฟริกัน (Bathyergidae)
*วงศ์แควี่ (Caviidae)
*วงศ์อคูติ (Dasyproctidae) 
*วงศ์ชินชิล่า (Chinchillidae) 
*วงศ์ทูโคทูคอส (Ctenomyidae)
*วงศ์นากหญ้า (Echimyidae)
*วงศ์ออกโทดอน (Octodontidae)
*วงศ์กุนดี (Ctenodactylidae)  

## อ้างอิง


หมวดหมู่:สัตว์ฟันแทะ
หมวดหมู่:สัตว์เลี้ยงลูกด้วยน้ำนม
ผีเสื้อแดง

**ผีเสื้อแดง** *(Red Admiral Butterfly)* เป็นผีเสื้อขนาดกลางที่มีลักษณะโดดเด่น มีปีกสีดำ แถบสีแดง และจุดสีขาว ขนาดปีกประมาณ  ผีเสื้อแดงกระจายกระจายพันธุ์อย่างกว้างขวางในเขตอบอุ่นของแอฟริกาเหนือ, ทวีปอเมริกา, ยุโรป, เอเชีย และแคริบเบียน

## อ้างอิง

## อ่านเพิ่ม

* Glassberg, Jeffrey *Butterflies through Binoculars: The West* (2001)
* Guppy, Crispin S. and Shepard, Jon H. *Butterflies of British Columbia* (2001)
* James, David G. and Nunnallee, David *Life Histories of Cascadia Butterflies* (2011)
* Pelham, Jonathan *Catalogue of the Butterflies of the United States and Canada* (2008)
* Pyle, Robert Michael *The Butterflies of Cascadia* (2002)
* Tucker, Mike and Ceney, Bryan (1997) *The Red Admiral Butterfly*. Butterfly Conservation, Colchester, UK, 32p. 
* 

## แหล่งข้อมูลอื่น

* Red admiral on the University of Florida / Institute of Food and Agricultural Sciences *Featured Creatures* website.
* Red Admiral Butterfly: Large format reference quality (free) photographs Cirrus Digital Imaging 
* HD video of ''Vanessa'' butterflies
* Red Admiral, Canadian Biodiversity Information Facility
* Red Admirals in California
* Butterflies and Moths of North America – ''Vanessa atalanta''
* Butterflies of America – ''Vanessa atalanta''
* Red Admiral , Insects of the San Francisco Bay Area
* Red Admiral on Bugguide.net

หมวดหมู่:สัตว์ขาปล้อง
แดงอินเดีย
ภาษามาซิโดเนีย

thumb|right|alt=ภาษามาซิโดเนีย|ภาษามาซิโดเนีย
**ภาษามาซิโดเนีย** เป็นภาษาราชการของประเทศนอร์ทมาซิโดเนีย จัดอยู่ในกลุ่มภาษาสลาฟ

หมวดหมู่:กลุ่มภาษาสลาฟใต้
หมวดหมู่:ภาษาในประเทศมาซิโดเนียเหนือ
หมวดหมู่:ภาษาในประเทศแอลเบเนีย
หมวดหมู่:ภาษาในประเทศกรีซ
หมวดหมู่:ภาษาในประเทศเซอร์เบีย
เต่าดาวพม่า

**เต่าดาวพม่า** (; ชื่อวิทยาศาสตร์: *Geochelone platynota*)  เป็นเต่าบกที่มีขนาดลำตัวยาวประมาณ 11 นิ้ว มีลวดลายบริเวณกระดองหลังเป็นรูปดาว ความเข้มของสีกระดองจะผันแปรไปตามสภาพแวดล้อม มีช่วงวัยเจริญพันธุ์ 10-15 ปี ฤดูผสมพันธุ์อยู่ในช่วงฤดูฝน มักวางไข่ใต้พื้นทรายหรือทรายที่ปนดิน ระยะเวลาฟักไข่ 130-148 วัน 

มีถิ่นอาศัยในป่าผลัดใบ, ป่าดิบแล้ง ทุ่งหญ้าทางตอนเหนือของประเทศพม่า อาหารที่เต่าดาวพม่าชอบคือ ผักชนิดต่าง ๆ อาทิ คะน้า, กะหล่ำปลี, ผักโขม, ตำลึง, หน่อไม้ และมะเขือเทศ 

ปัจจุบันเต่าดาวพม่าได้ถูกขึ้นบัญชีอนุสัญญา CITES ห้ามล่า ห้ามซื้อขายในตลาดค้าสัตว์ ทำให้เต่าดาวพม่าเป็นสัตว์เฉพาะถิ่นและเป็นสัตว์หายาก ในประเทศไทยสวนสัตว์นครราชสีมา หรือสวนสัตว์โคราช ที่สามารถเพาะขยายพันธุ์ เต่าดาวพม่า ได้เป็นครั้งแรกในโลก 

## อ้างอิง

## แหล่งข้อมูลอื่น

หมวดหมู่:เต่าดาว
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศพม่า
คิงคอง

**คิงคอง** () เป็นชื่อของตัวละครสมมุติที่เป็นลิงยักษ์ ชื่อ "คอง" อาศัยอยู่บน "เกาะหัวกะโหลก" เกาะลึกลับกลางมหาสมุทรอินเดีย

คิงคองปรากฏอยู่ในผลงานภาพยนตร์, นิยาย, การ์ตูน จำนวนมากตั้งแต่ พ.ศ. 2476 เป็นต้นมา มีการสร้างเป็นภาพยนตร์ฟอร์มใหญ่ครั้งแรกในปี พ.ศ. 2476 โดย แมเรียน ซี.คูเปอร์ นำมาสร้างใหม่ในปี พ.ศ. 2519 และ 2529 (King Kong Lives) สร้างโดย John Guillermin โดยค่าย ดิโน เดอ ลอเรนติส และ พ.ศ. 2548 โดย ปีเตอร์ แจ็คสัน

นอกจากนี้ยังมีนำไปสร้างเป็นภาพยนตร์ญี่ปุ่นโดย โทโฮสตูดิโอ นำคิงคองมาต่อสู้กับกิ้งก่ายักษ์ ก็อตซิลล่า สร้างเทคนิคพิเศษโดยเออิจิ ซึบูรายา ในปี พ.ศ. 2505 ประสบความสำเร็จเป็นอย่างสูง และมีการสร้างภาคต่ออีกหลายภาค

ในภาพยนตร์ต้นฉบับกล่าวถึงคิงคองว่าเป็นลิงกอริลลาที่มีความผิดปกติทางพันธุกรรม จนมีขนาดใหญ่โตผิดปกติ อาศัยอยู่บนเกาะหัวกะโหลก ซึ่งมีสิ่งมีชีวิตขนาดใหญ่ผิดปกติจำนวนมาก ไม่ว่าจะเป็นไดโนเสาร์ แมลงยักษ์ ต้นไม้ขนาดยักษ์ มีนักสำรวจกลุ่มหนึ่งเดินทางไปพบเกาะหัวกะโหลกโดยบังเอิญ และจับคิงคองใส่เรือบรรทุกกลับมาสหรัฐอเมริกาเพื่อไปจัดแสดงว่าเป็น "สิ่งมหัศจรรย์อันดับที่แปด" ต่อจากเจ็ดสิ่งมหัศจรรย์ของโลก

ฉากในภาพยนตร์ที่เป็นที่จดจำ คือฉากคิงคองหลุดออกจากกรงขัง และจับนางเอกปีนขึ้นไปบนยอดตึกเอ็มไพร์สเตต (ฉบับ พ.ศ. 2476 และ 2548) และตึกเวิลด์เทรดเซ็นเตอร์ (ฉบับ พ.ศ. 2519) ในนิวยอร์ก ต่อสู้กับทหารกองกำลังป้องกันประเทศ ก่อนที่จะถูกเฮลิคอปเตอร์และเครื่องบินรบยิงตกลงมาตาย

## ไมท์ตี้โจยัง
ภาพยนตร์อีกเรื่องหนึ่งที่เกี่ยวข้องกับลิงยักษ์ ไมท์ตี้โจยัง (Mighty Joe Young) เป็นผลงานของผู้แต่ง แมเรียน ซี.คูเปอร์ สร้างครั้งแรกปี 1949 และภาคปี 1998 ภาพยนตร์ของ วอลท์ ดิสนี่ย์

### เรื่องย่อ
จิล ยัง หญิงสาวผู้เติบโตมาพร้อมกับ โจ กอริลายักษ์พันธุ์หายาก ที่ร่วมมือกับนักสัตววิทยา เพื่อหาทางออกในการรักษาชีวิตของ โจ ให้รอดพ้นภัยร้ายจากน้ำมือของนักล่าสัตว์ผิดกฎหมาย โดยนำมันไปอยู่ในการดูแลของศูนย์พิทักษ์สัตว์ป่าในแคลิฟอร์เนีย การมาของจิลและโจสร้างความสนใจให้กับบรรดาสื่อมวลชน รวมทั้งนักล่าสัตว์จอมโหดที่วางแผนจะลักพาตัวโจไปแยกชิ้นส่วนขาย
เมื่อ โจ หลุดออกจากสวนสัตว์ ออกอาละวาดกลางนครลอสแอนเจลิส ผู้คนแตกตื่นและสร้างความเสียหายไปทั่วเมือง ตำรวจเชื่อว่าทางเดียวที่จะหยุด โจ ได้คือความตาย แต่ จิล ก็พยายามพิสูจน์ให้เห็นว่าการที่โจ เป็นแบบนี้เพราะถูกแรงกระตุ้นบางอย่าง และเธอสามารถควบคุมสถานการณ์เลวร้ายนั้นได้

## อ้างอิง

หมวดหมู่:คิงคอง
หมวดหมู่:ตัวละครที่เป็นกอริลลา
หมวดหมู่:ตัวละครภาพยนตร์ไซไฟ
หมวดหมู่:ตัวละครที่เป็นพระมหากษัตริย์
หมวดหมู่:ตัวละครในบันเทิงคดีที่มีพลังเหนือมนุษย์
ภาษาเบลารุส

**ภาษาเบลารุส** (, ในอักษรละติน: , ) เป็นภาษากลุ่มสลาฟตะวันออกที่พูดโดยชาวเบลารุส และเป็นหนึ่งในภาษาทางการสองภาษาของประเทศเบลารุสคู่กับภาษารัสเซียตามรัฐธรรมนูญฉบับปัจจุบัน (มาตรา 17)  นอกจากนี้ยังมีผู้พูดภาษานี้ในประเทศรัสเซีย, ลิทัวเนีย, ลัตเวีย, โปแลนด์ และยูเครน

ก่อนที่เบลารุสจะได้รับเอกราชใน พ.ศ. 2534 ภาษานี้เคยเป็นที่รู้จักในภาษาอังกฤษว่า *ภาษาเบียโลรัสเซีย* () หรือ *ภาษาเบโลรัสเซีย* () รวมทั้งในชื่อ *ภาษารูธีเนียขาว* () และ *ภาษารัสเซียขาว* () หลังได้รับเอกราชแล้วจึงมีชื่อเรียกเพิ่มเติมว่า *ภาษาเบลารุส*

จากสำมะโนประชากรครั้งแรกของเบลารุสใน พ.ศ. 2542 ภาษาเบลารุสถือเป็น "ภาษาที่พูดกันในบ้าน" ของพลเมืองเบลารุสประมาณ 3,686,000 คน (ร้อยละ 36.7 ของประชากรทั้งหมด) และประมาณ 6,984,000 คน (ร้อยละ 85.6) ของชาวเบลารุสระบุว่าภาษาเบลารุสเป็น "ภาษาแม่" ในขณะที่ข้อมูลอื่นอย่างเอ็ทนอล็อกระบุว่าภาษานี้มีผู้พูดเชิงส่งสารประมาณ 2.5 ล้านคน

งานวิจัยของรัฐบาลเบลารุสใน พ.ศ. 2552 พบว่าร้อยละ 72 ของชาวเบลารุสพูดภาษารัสเซียที่บ้าน ในขณะที่ชาวเบลารุสที่ใช้ภาษาเบลารุสอย่างสม่ำเสมอมีเพียงร้อยละ 11.9 ชาวเบลารุสประมาณร้อยละ 29.4 สามารถเขียน พูด และอ่านภาษาเบลารุสได้ ในขณะที่ร้อยละ 52.5 สามารถอ่านและเขียนได้เท่านั้น

ใน *แผนที่โลกว่าด้วยภาษาใกล้สูญของยูเนสโก* ภาษาเบลารุสถูกจัดอยู่ในกลุ่มภาษาที่มีภาวะเสี่ยงใกล้สูญ (vulnerable)

## ชุดตัวอักษร
ชุดตัวอักษรเบลารุสเป็นรูปแบบหนึ่งของอักษรซีริลลิกซึ่งในครั้งแรกใช้เป็นชุดตัวอักษรสำหรับภาษาสลาวอนิกคริสตจักรเก่า ชุดตัวอักษรเบลารุสสมัยใหม่ได้รับการกำหนดไว้ใน พ.ศ. 2461 และประกอบด้วยตัวอักษร 32 ตัว ก่อนหน้านั้นภาษาเบลารุสยังเขียนด้วยชุดตัวอักษรละตินเบลารุส () ชุดตัวอักษรอาหรับเบลารุส (โดยชาวตาตาร์ลิปกา) และชุดตัวอักษรฮีบรู (โดยชาวยิวเบลารุส) มีการใช้อักษรกลาโกลิติกประปรายจนถึงคริสต์ศตวรรษที่ 11 หรือ 12

ระบบการเขียนข้อความภาษาเบลารุสเป็นอักษรละติน (โรมัน) มีหลายระบบ ชุดตัวอักษรละตินเบลารุสมีใช้กันน้อย

## อ้างอิง

## บรรณานุกรม

*  In edition:  (T.1), 
* 
* [Lyosik 1917] 
* [Stank 1939] 
* [Zhur 1978] 
* [Halyen 1988] 
* [AniZhur 1988] 
* 
* 
* 
* 
* 
* 
* 
* 

## อ่านเพิ่ม
* Кalita I. V. Современная Беларусь: языки и национальная идентичность. Ústí nad Labem, , 2010, 300 s. s. 112-190.
*Mayo P. (1993). "Belorussian." In Comrie B. & Corbett G. (eds.) *The Slavonic languages*. London & New York: Routledge. p.&nbsp;887–946. 
*McMillin A. (1980). "Belorussian." In Schenker A. & Stankiewicz E. (eds.) *The Slavic literary languages, formation and development*. New Haven: Yale Concilium on International and Area Studies. p.&nbsp;105–117. 
*Wexler P. (1977). *A historical phonology of the Belorussian language*. Heidelberg: C. Winter. 
*Pashkievich V. (1974). ''Fundamental Byelorussian — Беларуская мова. Books 1,2''. Toronto.

## แหล่งข้อมูลอื่น

*
* Belarusian Swadesh list of basic vocabulary words (from Wiktionary's Swadesh list appendix)
* English–Belarusian dictionaries, in Lacinka
* Metrica of GDL
* Statutes of GDL
*  Belarusian language
* Fundamentals of Modern Belarusian
* Belarusian–English Dictionary from Webster's Online Dictionary&nbsp;– The Rosetta Edition
* English-Belarusian dictionary
* English–Belarusian online dictionary
* Composition of the population of Belarus
* Are The Belarusian And Russian Languages Very Similar?


เบลารุส
เบลารุส
เบลารุส
เบลารุส
เบลารุส
เบลารุส
เบลารุส
เบลารุส
เบลารุส
หอยทาก

**หอยทาก** จัดอยู่ในประเภทสัตว์ไม่มีกระดูกสันหลัง ไฟลัมมอลลัสคา เป็นสัตว์โบราณที่มีกำเนิดมาในราวตอนกลางยุคคาร์บอนิเฟอรัส (Carboniferous Period) ราวๆประมาณ เกือบสี่ร้อยล้านปีที่ผ่านมา วิวัฒนาการถึงปัจจุบัน พบมีหอยทาก มากกว่า 500 ชนิด ชอบกินผักเป็นอาหาร
หมวดหมู่:หอยฝาเดี่ยว
หมวดหมู่:มอลลัสกาที่รับประทานได้
นกฟลอริแคนเบงกอล

**นกฟลอริแคนเบงกอล** ( ) เป็นนกหายากที่สุดสายพันธุ์หนึ่ง ทั่วโลกมีนกฟลอริคันเบงกอลหลงเหลืออยู่เพียงไม่ถึง 1,000 ตัว  โดยแหล่งที่อยู่อาศัยใหญ่ที่สุดคือ บริเวณทุ่งหญ้ารอบทะเลสาบโตนเลสาบ (Tonle Sap) ในกัมพูชา และประเทศอินเดีย

## อ้างอิง

หมวดหมู่:นก
หมวดหมู่:นกที่พบในประเทศอินเดีย
ลิซา (นักดนตรีชาวญี่ปุ่นเกิด พ.ศ. 2517)

**ลิซา** () หรือชื่อจริง **ซากูระ เอลิซาเบธ นาริตะ** () เป็นนักร้องสาวลูกครึ่งญี่ปุ่น-โคลัมเบีย  และเป็นโปรดิวเซอร์ชื่อดังในนาม "LISA" และเป็นอดีตนักร้องวง m-flo

## ประวัติ

ในปี 1999 เธอได้ร่วมกับเวอร์บอลและทาคุ ทาคาฮาชิก่อตั้งวง m-flo ขึ้น  โดยเซ็นสัญญาภายใต้สังกัดริทึม โซนในเครือของเอเว็กซ์ แทร็กซ์โดยเดบิวกับซิงเกิลแรก "the tripod e.p" ไปเมื่อวันที่ 7 กรกรฎาคม 1999 และออกอัลบั้ม 5 อัลบั้ม กับ 11 ซิงเกิล  ก่อนที่ลิซาจะแยกตัวออกไปเมื่อปี 2002  โดยเธอได้เซ็นสัญญาเป็นนักร้องเดี่ยวภายใต้สังกัดเดิม คือ ริทึม โซน และออกอัลบั้มแรก "JUICY MUSIC" ก็ประสบความสำเร็จไปด้วยดี

ต่อมาเธอได้ร่วมมือเข้าร่วมกับวง "TRIPOD BABY" ซึ่งมีโปรดิวเซอร์คือ m-flo โดยได้ออกอัลบั้ม "BEAT SPACE NINE" เมื่อปี 2005  และในปีเดียวกันเธอได้ร้องเพลงประกอบเกม "Shadow the Hedgehog" 

ในปี 2006 เธอได้ออกอัลบั้มที่ 5 ที่มีชื่อว่า "ELIZABETH" โดยมีซิงเกิลดังอย่าง "I,Rhythm" และ "SHOW TIME" แต่ก็ไม่ประสบความสำเร็จมากนัก  

ผลงานของเธอได้ร่วมมือกับศิลปินหลายคนไม่ว่าจะเป็น m-flo, คุมิ โคดะ, ฮาร์ทสเดลส์ และ โตเกียว สกา พาราไดซ์  แต่งานอดิเรกที่เธอถนัด คือ การวาดภาพและเล่นดนตรี  อีกทั้งเธอยังเป็นนักกีฬาวอลเลย์บอลอีกด้วย

จนกระทั่งในปี 2007 เธอได้ออกอัลบั้มรวมซิงเกิลของเธอที่มีชื่อว่า "LISABEST -mission on earth 9307-" ซึ่งกลับมาประสบความสำเร็จอีกครั้งหลังจากล้มเหลวกับอัลบั้มของเธอที่ผ่านมา

## ผลงาน

### ซิงเกิล
* 1st Single "move on"
* 2nd Single "バビロンの奇跡"
* 3rd Single "I'm all you"  
* 4th single "Superstar" 
* 5th Single "Flower For The Lion e.p. ～Peace in Love～"
* 6th Single "My Dearest" 
* 7th Single "SWITCH feat. 倖田來未 & Heartsdales / I ONLY WANT TO BE WITH YOU" 
* 8th Single "So Beautiful"
* 9th Single "Only if ～Diamonds in the Snow e.p.～" 
* 10th Single "I, Rhythm" 
* 11th Single "SHOWTIME" 
* 12th Single "tomorrow"

### อัลบั้ม

* 1st Album "JUICY MUSIC"  
* 2nd Album "GRATITUDE"  
* 3rd Album "ELIZABETH"
* 4th Album "ready to disco"

### อัลบั้มรีมิกซ์

*1st Aibum "Melody Circus" 
*2nd Album "かぜのおんがく ～Radiating from an N.G.O.～" 
*3rd Album "GOD SISTA"

### เบสท์อัลบั้ม

* 1st Album "LISABEST -mission on earth 9307-"

### ดีวีดี

* SHARE/AIDS AID 2005 LISAかぜのおんがくライブ

## แหล่งข้อมูลอื่น

เว็บไซต์อย่างเป็นทางการ

หมวดหมู่:นักร้องญี่ปุ่น
หมวดหมู่:ศิลปินสังกัดเอเว็กซ์กรุป
หมวดหมู่:แอลดีเอช
สังข์ทอง

**สังข์ทอง** เดิมทีนั้นเป็นบทเล่นละครในมีมาแต่กรุงสุโขทัยยังเป็นราชธานีถึงกรุงรัตนโกสินทร์ ต่อมาในพระบาทสมเด็จพระพุทธเลิศหล้านภาลัยทรงตัดเรื่องสังข์ทองตอนปลาย (ตั้งแต่ตอนพระสังข์หนีนางพันธุรัต) มาทรงพระราชนิพนธ์ให้ละครหลวงเล่น มีตัวละครที่เป็นรู้จักกันเป็นอย่างดี คือ เจ้าเงาะซึ่งคือพระสังข์ กับนางรจนา เนื้อเรื่องมีความสนุกสนานและเป็นนิยม จึงมีการนำเนื้อเรื่องบางบทที่นิยม ได้แก่ บทพระสังข์ได้นางรจนา เพื่อนำมาประยุกต์เป็นการแสดงชุด **รจนาเสี่ยงพวงมาลัย**

ในคำนำหนังสือ"พระราชนิพจน์บทละครเรื่องสังข์ทอง" ของสมเด็จพระเจ้าบรมวงศ์เธอ กรมพระยาดำรงราชานุภาพได้กล่าวไว้ว่า

สังข์ทองเป็นเรื่องที่ได้มาจากสุวัณณสังขชาดก เป็นหนึ่งใน ชาดกพุทธประวัติ เป็นนิทานพื้นบ้านในภาคเหนือและภาคใต้โดยที่สถานที่ที่กล่าวถึงเนื้อเรื่องในสังข์ทอง กล่าวคือเล่ากันว่า
* เมืองทุ่งยั้งเป็นเมืองท้าวสามนต์ อยู่ในบริเวณใกล้วัดมหาธาตุเนื่องจากมีลานหินเป็นสนามตีคลีของพระสังข์ 
* ส่วนในภาคใต้ เชื่อว่าเมืองตะกั่วป่าเป็นเมืองท้าวสามนต์ มีภูเขาลูกหนึ่งชื่อว่า "เขาขมังม้า" เนื่องจากเมื่อพระสังข์ตีคลีชนะได้ขี่ม้าข้ามภูเขานั้นไป

## ระบำดาวดึงส์
ระบำดาวดึงส์ เป็นการแสดงมาตรฐานชุดหนึ่ง ซึ่งพลเอก สมเด็จพระเจ้าบรมวงศ์เธอ เจ้าฟ้ากรมพระยานริศรานุวัตติวงศ์ได้ทรงนิพนธ์บทร้องประกอบการแสดงเรื่องสังข์ทอง ตอนที่ 2 ตอนตีคลี ฉากดาวดึงส์ มีการจัดแสดงที่ดรงละครดึกดำบรรพ์ ริมถนนอัษฎางค์ (วังบ้านหม้อ) ปลายสมัยพระบาทสมเด็จพระจุลจอมเกล้าเจ้าอยู่หัว โดยมีหม่อมเข็ม กุญชร ณ อยุธยา เป็นผู้ควบคุมฝึกหัดคิดท่ารำ

ท่ารำจะไม่มีความหมายตรงกับเนื้อร้อง แต่จะเป็นท่ารำที่มีความสอดคล้องกลมกลืนกันตลอดทั้งเพลง ข้อสังเกตอีกประการหนึ่งคือ ท่ารำบางท่าได้ปรับปรุงเลียนแบบท่าเต้นในพิธีแขกเจ้าเซ็น ได้แก่ การใช้ท่ารำยกมือขึ้นประสานไขว้กันไว้ที่อก และขยับฝ่ามือตบอกเบา ๆ ตามจังหวะพร้อมการเคลื่อนเท้าไปด้วย

## รายชื่อนักแสดง

## อ้างอิง

## แหล่งข้อมูลอื่น
* สังข์ทอง:หนังสือมัลติมีเดียออนไลน์. สำนักงานคณะกรรมการการศึกษาขั้นพื้นฐาน กระทรวงวัฒนธรรม, พ.ศ. 2537 
* 

หมวดหมู่:วรรณคดีไทย
หมวดหมู่:วรรณคดีประเภทกลอน
หมวดหมู่:พระราชนิพนธ์ในรัชกาลที่ 2
หมวดหมู่:บทละคร
หมวดหมู่:ละครโทรทัศน์ไทยในปี พ.ศ. 2561
มกุฎราชกุมารบ๋าว ล็อง

**มกุฎราชกุมารเหงียน ฟุก บ๋าว ล็อง** () (4 มกราคม พ.ศ. 2479 – 28 กรกฎาคม พ.ศ. 2550) เป็นพระราชโอรสในสมเด็จพระจักรพรรดิบ๋าว ดั่ย แห่งเวียดนาม พระองค์ทรงเป็นผู้อ้างสิทธิ์ในราชบัลลังก์เวียดนาม ต้นราชวงศ์เหงียน ตั้งแต่วันที่ 30 กรกฎาคม พ.ศ. 2540 จนกระทั้งสิ้นพระชนม์  

## พระราชประวัติ
มกุฎราชกุมารบ๋าว ล็อง ประสูติ ณ พระราชวังเกี๊ยนจุง () ในเมืองหลวงเก่าเว้ (Hue) เมื่อวันที่ 4 มกราคม พ.ศ. 2479 เป็นพระราชโอรสในสมเด็จพระจักรพรรดิบ๋าว ดั่ย แห่งเวียดนาม ต้นราชวงศ์เหงียน และสมเด็จพระจักรพรรดินีนาม เฟือง แห่งเวียดนาม เมื่อวันที่ 7 มีนาคม พ.ศ. 2482 พระองค์ได้รับการสถาปนารัชทายาทและประกาศเป็นมกุฎราชกุมารอย่างเป็นทางการที่พระราชวังในเมืองเว้ โดยเป็นราชพิธีตามธรรมเนียมลัทธิขงจื๊อ

ในปี พ.ศ. 2490 สมเด็จพระจักรพรรดินีนาม เฟือง แห่งเวียดนามเสด็จออกจากเวียดนามพร้อมกับมกุฎราชกุมาร พระขนิษฐาและพระอนุชา โดยประทับที่ชาโตทอเรนซ์ (*Château Thorenc*) นอกเมืองกาน ประเทศฝรั่งเศส พระองค์ทรงหันมานับถือศาสนาคริสต์นิกายโรมันคาทอลิก

### การศึกษา
พระองค์ทรงสำเร็จการศึกษาชั้นมัธยมจากโรงเรียนร็อช (Roches School) ในนอร์ม็องดี หลังจากนั้นจึงเสด็จไปศึกษาต่อทางด้านกฎหมายและรัฐศาสตร์การเมืองการปกครอง ณ กรุงปารีส เพื่อเตรียมเข้ารับราชการ

ในปี พ.ศ. 2496 มกุฎราชกุมารบ๋าว ล็อง เข้าร่วมพิธีราชาภิเษกสมเด็จพระราชินีนาถเอลิซาเบธที่ 2 ณ กรุงลอนดอน ในฐานะตัวแทนของพระราชวงศ์เวียดนาม

### การรับราชการทหาร
พระองค์ทรงเข้าร่วมในกองทหารต่างด้าวของฝรั่งเศส (French Foreign Legion) ในสงครามแอลจีเรีย และพระองค์ทรงสร้างชื่อเสียงอย่างดีเยี่ยม หลังจากรับราชการในกองทหารต่างด้าวของฝรั่งเศสเป็นเวลา 10 ปี พระองค์เสด็จกลับกรุงปารีส และทรงทำงานในธนาคารแห่งหนึ่ง พระองค์ใช้ชีวิตที่เหลืออยู่ในฐานะคนธรรมดา

### ผู้อ้างสิทธิ์ในราชบัลลังก์
ในปี พ.ศ. 2540 เมื่อสมเด็จพระจักรพรรดิบ๋าว ดั่ย แห่งเวียดนาม สวรรคต มกุฎราชกุมารบ๋าว ล็องได้รับตำแหน่งเป็นผู้อ้างสิทธิ์ในราชบัลลังก์ราชวงศ์เหงียน พระองค์ไม่ยุ่งการเมืองและใช้ชีวิตอย่างสงบสุขในปารีส

หลังจากการสวรรคตของสมเด็จพระจักรพรรดิบ๋าว ดั่ย แห่งเวียดนาม มกุฎราชกุมารบ๋าว ล็องถูกกล่าวหาว่าขายดาบที่มอบให้ในการสละราชสมบัติในปี พ.ศ. 2488

มกุฎราชกุมารเหงียน ฟุก บ๋าว ล็องสิ้นพระชนม์ในประเทศฝรั่งเศสเมื่อวันที่ 28 กรกฎาคม พ.ศ. 2550  มีพระชนมายุ 71 พรรษา และมีการจัดพิธีฝังพระศพในวันที่ 2 สิงหาคม พ.ศ. 2550 

## อ้างอิง
* http://www.manager.co.th/IndoChina/ViewNews.aspx?NewsID=9500000094912

หมวดหมู่:บุคคลจากเว้
ว
บ
บ
เลือด

thumb|right|เลือดไหลจากบาดแผล

**เลือด** เป็นของเหลวชนิดหนึ่งในร่างกาย ประกอบด้วย น้ำเลือด เกล็ดเลือด เซลล์เม็ดเลือดแดง เซลล์เม็ดเลือดขาว  ร่างกายเรามีเลือดอยู่ประมาณ 5 ลิตรหรือคิดเทียบกับน้ำหนักตัวเท่ากับร้อยละ 7-8 ของน้ำหนักตัว

## ส่วนประกอบของเลือด
เมื่อนำเลือดไปปั่นเหวี่ยงเพื่อทำการแยกชั้น จะพบส่วนประกอบของเลือดต่าง ๆ ดังนี้

### น้ำเลือด (พลาสมา)
น้ำเลือดหรือพลาสมา เป็นส่วนประกอบส่วนใหญ่มีอยู่ร้อยละ 55 ของเลือดทั้งหมดมีสภาวะเป็นเบส ค่าพีเอช 7.4 ประกอบด้วย น้ำ  91% สารอื่น ๆ เช่น โปรตีน 7% วิตามิน เกลือแร่ เอ็นไซม์ ฮอร์โมน ก๊าซ 2% (ทำหน้าที่ลำเลียงเอมไซม์ ฮอร์โมน แก๊ส แร่ธาตุ วิตามิน และสารอาหารประเภทต่าง ๆ ที่ผ่านการย่อยมาแล้วไปให้เซลล์และรับของเสียจากเซลล์ส่งไปกำจัดออกนอกร่างกาย) 

### เม็ดเลือด
* เม็ดเลือดแดง (มีอายุ 110-120 วัน) ถูกสร้างมาจากไขกระดูก ตับ ม้าม
* เม็ดเลือดขาว (มีอายุ 7-14 วัน) โตกว่าเม็ดเลือดแดง มีหน้าที่ทำลายเชื้อโรค เม็ดเลือดขาวโดนทำลายโดย เชื้อโรค 80% ไขกระดูก และ ม้าม ร่างกายคนมีเม็ดเลือดขาว 5,000-10,000 เซลล์/เลือด 1 มิลลิลิตร แบ่งเป็น 2 ชนิด ได้แก่
** ฟาโกไซต์ (phagocyte)
** ลิมโฟไซต์ (lymphocyte)

### เกล็ดเลือด
เกล็ดเลือดไม่ใช่เซลล์ แต่เป็นชิ้นส่วนของเซลล์ รูปร่างไม่แน่นอน มีขนาดเล็ก ไม่มีนิวเคลียส มีอายุประมาณ 7-10 วัน ถูกสร้างมาจากไขกระดูก มีปริมาณประมาณ 150,000-300,000 ชิ้น/เลือด 1 ลูกบาศก์เซนติเมตร นอกจากนี้เกล็ดเลือดจะหลั่งสารเคมี (ไฟบริน) ช่วยให้เลือดแข็งตัวเมื่อเกิดแผล

## ชนิดและสีของเลือดที่พบในสิ่งมีชีวิต
* เลือดสีแดงเกิดจากเลือดกระทำปฏิกิริยากับธาตุเหล็ก
* เลือดสีเขียวเกิดจากเลือดกระทำปฏิกิริยากับกำมะถัน
* เลือดสีน้ำเงินเกิดจากเลือดกระทำปฏิกิริยากับทองแดง

## อ้างอิง

หมวดหมู่:เนื้อเยื่อ
หมวดหมู่:เลือด
ครอสบี, สติลส์, แนช แอนด์ ยัง

**ครอสบี, สติลส์ แอนด์ แนช** () หรือบางครั้งมีสมาชิกคนที่สี่ ร่วมด้วย ใช้ชื่อว่า **ครอสบี, สติลส์, แนช แอนด์ ยัง** () เป็นวงดนตรีร็อก และโฟล์ก-ร็อก จากสหรัฐอเมริกา รู้จักกันในชื่อย่อของอักษรนำหน้าชื่อสมาชิกในวง **CSN** หรือ **CSNY**

หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดแอตแลนติกเรเคิดส์
หมวดหมู่:ศิลปินสังกัดรีพรีซเรเคิดส์
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2511
จุดหมายปลายทางของมาดากัสการ์แอร์ไลน์

มาดากัสการ์แอร์ไลน์ก่อตั้งขึ้นในชื่อ *Madair* ในวันที่  (พ.ศ.2505) โดย แอร์ฟรานซ์ ในชื่อเดิม แอร์มาดากัสการ์ ในปี ค.ศ. 1947 (พ.ศ. 2490)  เมื่อเข้าครอบครองเส้นทางภายในประเทศของทั้งสองสายการบินนี้ ในตอนแรก แอร์ฟรานซ์ และ แอร์มาดากัสการ์ ถือหุ้นใน Madair 44% และ 36% ตามลำดับ ในขณะที่รัฐบาลมาลากาซีถือหุ้นอยู่ ในวันที่ 20 ตุลาคม ค.ศ. 1961 (พ.ศ. 2504), เริ่มให้บริการข้ามทวีป บินสัปดาห์ละครั้ง ทานานารีฟ–จิบูตี–นิส–โดยใช้บริการปารีสเพื่อยืมเครื่องบิน Douglas DC-7 จาก TAI

ต่อมา Madair ได้ทำการเปลี่ยนชื่อเป็น แอร์มาดากัสการ์ ในปี ค.ศ. 1963 (พ.ศ. 2506) ในปีนั้นมีการเปิดตัวบริการระดับภูมิภาคสำหรับ ประเทศคอโมโรส โดยใช้อุปกรณ์จากเครื่องบิน Douglas DC-4 ข้อตกลงกับแอร์ฟรานซ์อนุญาตให้บริษัทเริ่มเที่ยวบิน โบอิง 707 ไปยังปารีสผ่านจิบูตี เริ่มในเดือน  (พ.ศ. 2507). โจฮันเนสเบิร์ก ถูกรวมเป็นส่วนหนึ่งของเครือข่ายเส้นทางเมื่อวันที่ 6 สิงหาคม ค.ศ. 1967 (พ.ศ. 2510)
โดยในเดือน  (พ.ศ. 2513), สายการบินดังกล่าวให้บริการเครือข่ายภายในประเทศที่กว้างขวางพร้อมเส้นทางระดับภูมิภาคไปยังหมู่เกาะโคโมโร, โจฮันเนสเบิร์กและ เรอูว์นียง และบริการเที่ยวบินข้ามทวีป 707 ไปยังปารีสทุกสัปดาห์ผ่านจิบูตีและ มาร์แซย์. 30 ปี ต่อมา ซาอูซี, โจฮันเนสเบิร์ก, มอริเชียส, โมโรนี, ไนโรบี, ปารีส, โรม, สิงคโปร์ และ แซ็ง-เดอนี (เรอูว์นียง) ประกอบด้วยรายชื่อจุดหมายปลายทางระหว่างประเทศ, ในทางตรงกันข้าม Ambanja, Ambatomainty, Ambatondrazaka, Analalava, Ankavandra, Antalaha, Antsalova, Antsiranana, Antsohihy, Belo, Besalampy, Farafangana, Fianarantsoa, Fort Dauphin, Mahanoro, Maintirano, Majunga, Mampikony, Manakara, Mananara, Mananjary, Mandritsara, Manja, Maroansetra, Miandrivazo, Morafenobe, Morombe, Morondava, Nossi-Be, Port Berge, Sambava, Soalala, Ste Marie, Tamatave, Tambohorano, Tsaratanana, Tsiroanomandidy, Tulear, Vatomandry และ Vohemar ประกอบโครงข่ายเส้นทางภายในประเทศ แอร์มาดากัสการ์ เปิดตัวเส้นทางการบินไป กว่างโจว ในวันที่ 6 กรกฎาคม ค.ศ. 2009 (พ.ศ. 2552).

## รายการ
, แอร์มาดากัสการ์ ดำเนินการไปยังจุดหมายปลายทางดังต่อไปนี้:

## ดูเพิ่ม

*Transport in Madagascar

## อ้างอิง

## บรรณานุกรม
*

อ
หมวดหมู่:รายชื่อ